5. สินทรัพย์ที่ใช้ในการประกอบธุรกิจ

สินทรัพย์หลักของบริษัทฯ ที่ใช้ในการประกอบธุรกิจ ประกอบด้วย ดาวเทียมไทยคม 1A ไทยคม 2
และ ไทยคม 3 รวมทั้งสถานีควบคุมดาวเทียม และอุปกรณ์ควบคุมดาวเทียมภาคพื้นดิน
อุปกรณ์อินเตอร์เน็ตและอุปกรณ์สื่อสาร โทรคมนาคมเพื่อการให้บริการระบบโทรศัพท์

ภายใต้สัญญาสัมปทานระหว่างบริษัทฯ กับกระทรวงเทคโนโลยีสารสนเทศและการสื่อสาร บริษัทฯ
ได้ส่งมอบ ดาวเทียมทุกดวง สถานีควบคุมดาวเทียมรวมทั้งอุปกรณ์ต่างๆ
ที่เกี่ยวข้องกับการดำเนินธุรกิจในปัจจุบันให้เป็นกรรมสิทธิ์ของกระทรวงเทคโนโลยีสารสนเทศและการสื่อสารแล้ว
ทรัพยสินของ CSL ที่เปนอุปกรณอินเตอรเน็ตและ

อุปกรณ สื่อสารดาวเทียมบางสวนไดทําการโอนใหกับกสท.
เรียบรอยแลวตามขอกําหนดในสัญญาสัมปทานในการ

ดําเนินธุรกิจการใหบริการตอเชื่อมอินเตอรเน็ตและการใหบริการสงสัญญาณขอมูลดาวเทียม
และบางสวนอยูใน

ระหวางการโอนใหกับกสท.

อาคารและอุปกรณ์ภายใต้สัญญาสัมปทาน ณ วันที่ 31 ธันวาคม 2547
มีมูลค่าสุทธิตามบัญชีรวมประมาณ 3,934 ล้านบาท
แสดงเป็นอาคารและอุปกรณ์ภายใต้สัญญาสัมปทานในงบดุล
โดยมีกำหนดตัดบัญชีตามอายุการใช้งานโดยประมาณของดาวเทียมและสินทรัพย์นับแต่วันที่ส่งมอบให้แก่กระทรวงเทคโนโลยีสารสนเทศและการสื่อสาร

5.1 ที่ดิน อาคารและ อุปกรณ์ และ อาคารและอุปกรณ์ภายใต้สัญญาสัมปทาน

สัญญาเช่าพื้นที่

บริษัทฯ เช่าพื้นที่เลขที่ 41/103 ถ. รัตนาธิเบศร์ แขวงบางกระสอ อ.เมือง จ.นนทบุรี
จากสำนักราชพัสดุจังหวัดนนทบุรี กระทรวงการคลังก่อสร้างเป็นสำนักงานและสถานีควบคุมดาวเทียม
ตามสัญญาสัมปทานเนื้อที่รวม 2 ไร่ 2 งาน 80 ตารางวา ค่าเช่าตลอดอายุสัญญาเป็นเงินทั้งสิ้น
56,914,824 บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายกำธร ทองเนตร ธนารักษ์จังหวัดนนทบุรี
ผู้รับมอบอำนาจจากผู้ว่าราชการจังหวัดนนทบุรี ตามคำสั่งจังหวัดนนทบุรีที่ 1537/2540 ลงวันที่ 28
ตุลาคม 2540

อายุสัญญา 24 ปี ตั้งแต่ 11 กันยายน 2540 ถึง 10 กันยายน 2564

สาระสำคัญของสัญญา 1. ผู้เช่าตกลงเช่าเพื่อทำเป็นสถานีควบคุมดาวเทียม
โดยจ่ายชำระค่าเช่าล่วงหน้าเป็นราย ปี ณ ที่ทำการของผู้ให้เช่าภายใน 2 เดือน
นับแต่วันถัดไปจากวันที่ 10 กันยายน ของทุกปี

2. ในวันทำสัญญาผู้เช่าได้นำเงินสดจำนวน 1,512,940 บาทเป็นหลักประกันความเสียหาย

3. ผู้เช่าต้องเสียภาษีโรงเรือนและที่ดิน ภาษีบำรุงท้องที่ หรือภาษีอื่นใดตลอดจนค่า
ธรรมเนียมและค่าใช้จ่ายต่างๆ ภายใน 15 วันนับจากได้รับแจ้งจากเจ้าหน้าที่ของผู้ให้เช่า

4.  ผู้ให้เช่าจะเอาสถานที่เช่าประกันอัคคีภัยไว้กับ บริษัท ทิพยประกันภัย จำกัด
    โดยมีจำนวนเงินเอาประกันภัยไม่ต่ำกว่ามูลค่าของอาคารและสิ่งปลูกสร้าง คิดเป็นเงิน
    38,586,428 บาท โดยผู้เช่าจะต้องเป็นผู้ชำระเบี้ยประกัน

5.  เมื่อสัญญาเช่าสิ้นสุดลงหรือสัญญาเช่าระงับลงไม่ว่ากรณีใดๆ
    ผู้เช่าต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิของผู้ให้เช่า

สัญญาเช่าอาคาร

บริษัทฯ เช่าอาคาร Thaicom Teleport & DTH Center ตั้งอยู่เลขที่ 50 หมู่ที่ 1
ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท ประไหมสุหรี
พร้อพเพอร์ตี้ จำกัด เพื่อใช้เป็นสถานีบริการภาค พื้นดินดาวเทียมไทยคม
โดยมีค่าเช่าตลอดอายุสัญญา 3 ปี เป็นเงินทั้งสิ้น 5,103,000 บาท

สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และ นางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2546 ถึง 30 พฤศจิกายน 2549

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 141,750 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

3.  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3
    ปี ภายใต้ข้อกำหนดและเงื่อนไขที่จะพึงตกลงกัน
    โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
    โดยจะคิดค่าเช่าเพิ่มอีกร้อยละ 5 หรือตามภาวะเศรษฐกิจที่คู่สัญญาจะตกลงกัน

4.  กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
    ต่อปี ของจำนวนเงินค้างชำระ

5.  ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
    283,500 บาท
    ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
    โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
    และผู้เช่ามิได้ปฏิบัติผิดเงื่อนไขสัญญา

สัญญาเช่าอุปกรณ์ระบบประกอบอาคาร

บริษัทฯ เช่าอุปกรณ์ระบบประกอบอาคาร Thaicom Teleport & DTH Center ตั้งอยู่เลขที่ 50
หมู่ที่ 1 ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท
ประไหมสุหรี พร้อพเพอร์ตี้ จำกัด โดยมีค่าเช่าตลอดอายุสัญญา 3 ปี เป็นเงินทั้งสิ้น 18,711,000
บาท

สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และ นางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2546 ถึง 30 พฤศจิกายน 2549

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 519,750 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5 ของทุกเดือนพร้อมกับ
การชำระค่าเช่าตามสัญญาเช่าอาคาร และให้ชำระค่าเช่าเดือนแรกในวันทำสัญญานี้
กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี
ของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,039,500 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 5
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

อาคาร และอุปกรณ์ 

อาคารและอุปกรณ์ของบริษัทฯ ไม่ได้ติดภาระผูกพันใดๆ โดย ณ วันที่ 31 ธันวาคม 2547 อาคารและอุปกรณ์สุทธิประกอบด้วย

+---------------------+-----------------------+-----------------------+
|                     | ประมาณอายุการใช้งาน (ปี) | ณ วันที่ 31 ธันวาคม 2547  |
|                     |                       |                       |
|                     |                       | (ล้านบาท)              |
+---------------------+-----------------------+-----------------------+
| ส                   | 30                    | 70.99                 |
| ิทธิการเช่าที่ดินและอาคาร |                       |                       |
+---------------------+-----------------------+-----------------------+
| อุปกรณ์               | 5-10                  | 3,469.27              |
+---------------------+-----------------------+-----------------------+
| ร                   | 5                     | 123.09                |
| ถยนต์และอุปกรณ์สำนักงาน |                       |                       |
+---------------------+-----------------------+-----------------------+
| รวม                 |                       | 3,663.35              |
+---------------------+-----------------------+-----------------------+
| สินทรัพย์ระหว่างก่อสร้าง  |                       | 15,974.76             |
+---------------------+-----------------------+-----------------------+
| รวมอาคาร และอุปกรณ์   |                       | 19,638.11             |
+---------------------+-----------------------+-----------------------+

หมายเหตุ ณ วันที่ 31 ธันวาคม 2547 อาคารและอุปกรณ์
ได้รวมงานระหว่างก่อสร้างของโครงการดาวเทียมไอพีสตาร์ จำนวน 15,313 ล้านบาท
โดยภายหลังจากที่ดาวเทียมไอพีสตาร์ได้ สร้างเสร็จแล้ว บริษัทฯ
จะต้องดำเนินการโอนกรรมสิทธิ์ของดาวเทียมให้กับกระทรวงเทคโนโลยีสารสนเทศและการสื่อสาร
ตามสัญญาสัมปทานที่ได้กำหนดไว้ ยกเว้นอุปกรณ์ภาคพื้นดินในต่างประเทศซึ่งบริษัทฯ
ไม่ต้องโอนให้กระทรวงตามสัญญาสัมปทาน

อาคารและอุปกรณ์ภายใต้สัญญาสัมปทาน 

อาคารและอุปกรณ์ภายใต้สัญญาสัมปทานสุทธิ ณ 31 ธันวาคม 2547 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ดาวเทียมไทยคม 1A     | 2,911.90      | 15            | 804.16        |
+---------------------+---------------+---------------+---------------+
| ดาวเทียมไทยคม 2      | 2,517.13      | 15            | 834.45        |
+---------------------+---------------+---------------+---------------+
| ดาวเทียมไทยคม 3*     | 4,794.77      | 14            | 2,202.79      |
+---------------------+---------------+---------------+---------------+
| Satellite Control   | 222.27        | 5             | -             |
| Equipment           |               |               |               |
+---------------------+---------------+---------------+---------------+
| TTC&M               | 149.34        | 30            | 92.09         |
+---------------------+---------------+---------------+---------------+
| รวม                 | 10,595.41     |               | 3,933.48      |
+---------------------+---------------+---------------+---------------+

  * ในระหว่างไตรมาส 3/2547 บริษัทฯได้ทำการปิดช่องสัญญาณบนดาวเทียมไทยคม 3
  เป็นการชั่วคราวเพื่อทำการประจุแบตเตอรี่ให้เพียงพอระหว่างการบำรุงรักษาดาวเทียมในช่วงสุริยคราส
  (Eclipse) ดาวเทียมไทยคม 3 มีอายุการใช้งานคงเหลือตามบัญชีเป็นเวลา 6.4 ปี
  ปัจจุบันบริษัทฯ
  กำลังอยู่ในระหว่างพิจารณาร่วมกับผู้เชี่ยวชาญในการประเมินผลกระทบที่มีต่ออายุการใช้งานของดาวเทียมไทยคม
  3
  โดยงบการเงินของบริษัทฯยังมิได้ปรับปรุงผลกระทบที่อาจมีขึ้นจากการตัดจำหน่ายค่าเสื่อมราคาตามประมาณการอายุการใช้งานคงเหลือของดาวเทียม

สินทรัพย์ไม่มีตัวตน

สินทรัพย์ไม่มีตัวตน ณ วันที่ 31 ธันวาคม 2547 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ค่าสิทธิบัตร            | 201.74        | ไม่เกิน 20      | 191.63        |
| เครื่องหมายการค้า และ  |               |               |               |
| สิทธิในการใช้อุปกรณ์     |               |               |               |
+---------------------+---------------+---------------+---------------+
| ระบบซอร์ฟแวร์         | 22.93         | 10            | 9.68          |
+---------------------+---------------+---------------+---------------+
| รวม                 | 224.67        |               | 201.31        |
+---------------------+---------------+---------------+---------------+

5.2 เงินลงทุนของบริษัท

บริษัทฯ มีเงินลงทุนใน บริษัทร่วม ซึ่งบันทึกโดยวิธีส่วนได้เสียทั้งสิ้น 758.89 ล้านบาท
หรือคิดเป็นร้อยละ 2.75 ของสินทรัพย์รวม ณ วันที่ 31 ธันวาคม 2547
ตามหมายเหตุประกอบงบการเงิน 6

5.3 นโยบายการลงทุนในบริษัทย่อยและบริษัทร่วม

5.3.1 การลงทุนในปัจจุบัน

การลงทุนในปัจจุบันของบริษัทฯ ในปัจจุบันสามารถ แบ่งได้เป็น 2 ส่วน ดังนี้

1.  การลงทุนในประเทศ คือ บจ. ชิน บรอดแบนด์ อินเตอร์เนต (ประเทศไทย) (“SBI”) และ
    บมจ. ซีเอส ล็อกซอินโฟ (“CSL”)

-   บริษัทฯ ลงทุนใน 2 บริษัทดังกล่าว เนื่องจากบริษัทฯ
    เล็งเห็นถึงการเติบโตในตลาดอินเตอร์เน็ตในประเทศไทยและคาดว่าจำนวนผู้ใช้อินเตอร์เน็ตในประเทศจะเพิ่มขึ้นอย่างมากในอนาคต
    รวมไปถึงการเติบโตของการให้บริการบรอดแบนด์ และ
    การให้บริการธุรกรรมทางอินเตอร์เน็ตเช่น eBusiness และ บริการอื่นๆ
    ที่เกี่ยวข้องกับอินเตอร์เน็ต ปัจจุบัน CSL มีการลงทุนในบริษัทย่อยและบริษัทร่วม อีก 3 บริษัท
    เพื่อให้บริการอินเตอร์เน็ตและที่เกี่ยวข้อง คือ บจ. ล็อกซเล่ย์ อินฟอร์เมชั่น เซอร์วิส บจ.
    ซีเอส ล็อกซอินโฟ โซลูชั่นส์ และ บจ. เทเลอินโฟ มีเดีย

2.  การลงทุนในต่างประเทศ คือ Shenington Investment Pte Ltd. (“Shenington”)
    Spacecode LLC (“Spacecode”) บจ. ไอพี สตาร์ (“IPSTAR Co.”) และ บจ. สตาร์
    นิวเคลียส

-   Shenington เป็นบริษัทที่ประกอบธุรกิจหลักโดยการถือหุ้นในบริษัทอื่น (Holding Company)
    ปัจจุบัน Shenington มีการลงทุนในประเทศกัมพูชา (CamShin) และ ลาว (LTC)
    ซึ่งเป็นการลงทุนในบริษัทที่ดำเนินกิจการให้บริการโทรศัพท์พื้นฐานและโทรศัพท์เคลื่อนที่ บริษัทฯ
    มีนโยบายในการลงทุนเพิ่มเติมในต่างประเทศ
    ในกรณีที่มีการเพิ่มขึ้นของความต้องการในผลิตภัณฑ์และทรัพยากรที่มีอยู่ไม่สามารถรองรับต่อความต้องการที่เพิ่มขึ้น
    เช่น การขยายหรือเพิ่มเติมสถานีโครงข่ายโทรศัพท์เคลื่อนที่ เป็นต้น

-   Spacecode
    เป็นบริษัทที่จัดตั้งขึ้นเพื่อบริการด้านวิศวกรรมพัฒนาเทคโนโลยีการสื่อสารและอิเลคโทรนิคส์

-   ในส่วน IPSTAR Co. ได้ทำการลงทุนในบริษัทย่อย 3 บริษัท คือ บจ. ไอพีสตาร์
    ออสเตรเลีย พีทีวาย บจ.ไอพีสตาร์ นิวซีแลนด์ และ บริษัท ไอพีสตาร์ ดู บราซิล
    (ยังไม่ได้เริ่มดำเนินการ)

-   บจ. สตาร์ นิวเคลียส เป็นบริษัทที่จัดตั้งขึ้นเพื่อให้บริการเทคโนโลยีบรอดแบนด์ไอพีสตาร์
    โดยปัจจุบันยังไม่ได้เริ่มดำเนินการ

5.3.2 นโยบายการลงทุนในอนาคต

บริษัทฯ มุ่งเน้นการลงทุนในกิจการโทรคมนาคมใน 4 ธุรกิจหลักของบริษัทฯ คือ
ธุรกิจดาวเทียมและบริการที่เกี่ยวเนื่อง ธุรกิจอินเตอร์เน็ต ธุรกิจโทรศัพท์
และธุรกิจบริการจัดพิมพ์และเผยแพร่สมุดโทรศัพท์

การลงทุนในกิจการต่างๆ ดังกล่าวข้างต้น บริษัทฯ จะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุน รวมถึงแนวโน้มของธุรกิจนั้นๆ เป็นสำคัญ
นอกจากนี้ บริษัทฯ
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ

ในการพิจารณาตัดสินใจเข้าทำการลงทุน บริษัทฯ
มีหน่วยงานที่รับผิดชอบโดยตรงในการดูแลการลงทุน
ซึ่งจะทำงานร่วมกับที่ปรึกษาทางการเงินและที่ปรึกษากฎหมายในการคัดเลือกกิจการที่จะเข้าลงทุน
เพื่อลดความเสี่ยงที่อาจเกิดขึ้นจากการตัดสินใจลงทุนผิดพลาดทำให้ไม่ได้รับผลตอบแทนที่คุ้มค่าต่อการลงทุนหรือมีข้อจำกัดในการเข้าร่วมบริหารงาน
ที่สำคัญที่สุดบริษัทฯ มีนโยบายที่จะเสริมสร้างให้แต่ละกิจการที่เข้าลงทุนมีความแข็งแกร่งในทุกๆ ด้าน
สามารถยืนหยัดได้ด้วยตนเอง
โดยเฉพาะอย่างยิ่งในส่วนที่เกี่ยวข้องกับด้านการเงินและการพัฒนาทางเทคโนโลยี
ซึ่งเป็นปัจจัยสำคัญสำหรับผู้ประกอบการธุรกิจโทรคมนาคม
เพื่อเตรียมความพร้อมสำหรับการแข่งขันในระดับสากล

นอกจากนี้ หลังจากการตัดสินใจเข้าทำการลงทุนในบริษัทย่อยหรือบริษัทร่วมใดแล้ว
หน่วยงานที่ดูแลการลงทุนจะติดตามอย่างใกล้ชิดถึงผลประกอบการและการดำเนินงานของธุรกิจดังกล่าว
และนำเสนอผลการวิเคราะห์รวมถึงแสดงความคิดเห็นหรือข้อเสนอแนะต่อคณะกรรมการบริหารของบริษัทย่อยหรือบริษัทร่วมนั้นๆ
โดยผ่านทางผู้บริหารของบริษัทฯ
ซึ่งมีส่วนร่วมในการบริหารกิจการของแต่ละบริษัทย่อยหรือบริษัทร่วมเพื่อใช้ประกอบการพิจารณากำหนดนโยบายหรือปรับปรุงส่งเสริมให้ธุรกิจของบริษัทย่อยหรือบริษัทร่วมมีการพัฒนาและเจริญเติบโตอย่างต่อเนื่องต่อไป